ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Νοεμβρίου 1974 περί τροποποιήσεως της αποφάσεως της 13ης Ιανουαρίου 1971 "περί του τόπου όπου εδρεύουν ο γενικός διευθυντής και οι σχετικές με αυτόν υπηρεσίες του Κοινού Κέντρου Πυρηνικών Ερευνών (ΚΚΠΕ)" Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη τη συνθήκη περί ιδρύσεως της Ευρωπαϊκής Κοινότητος Ατομικής Ενεργείας, και ιδίως το άρθρο 8, Εκτιμώντας: ότι εξέδωσε τη 13η Ιανουαρίου 1971 απόφαση περί αναδιοργανώσεως του Κοινού Κέντρου Πυρηνικών Ερευνών (ΚΚΠΕ)(1)- ότι υπάρχει λόγος τροποποιήσεως της αποφάσεως αυτής όσον αφορά τον τόπο όπου εδρεύει ο γενικός διευθυντής του ΚΚΠΕ, ΑΠΟΦΑΣΙΖΕΙ: Άρθρο μόνο Το άρθρο 3 παράγραφος 2 της αποφάσεως της Επιτροπής της 13ης Ιανουαρίου 1971 τροποποιείται ως εξής: "Ο γενικός διευθυντής και οι υπηρεσίες που υπάγονται άμεσα σ' αυτόν εδρεύουν στις Βρυξέλλες." Έγινε στις Βρυξέλλες, στις 13 Νοεμβρίου 1974.

[Source: multi_eurlex | Tokens: 859]